钦定古今图书集成/明伦汇编/氏族典/第557卷 > 《廖用贤尚友录》 > 司马睦
## 钦定古今图书集成/明伦汇编/氏族典/第557卷 > 《廖用贤尚友录》 > 司马睦

按《晋书高阳王睦传》，“睦字子友，谯王逊之弟也。魏安
平亭侯，历侍御史。武帝受禅，封中山王。咸宁三年，睦
遣使募徙国内八县，受逋逃私占及变易姓名、诈冒
复除者七百馀户，贬县侯。太康初，诏复封为高阳王。
元康元年，薨于位。世子蔚早卒，孙毅立，拜散骑侍郎。
永嘉中，没于石勒。隆安元年，诏以谯敬王恬次子恢”
之子文深继毅后，立五年薨，无嗣，复以高密王纯之
子法莲继之。宋受禅，国除。